b'\n_START_ARTICLE_\nJerica Mrzel\n_START_SECTION_\n\xc5\xbdivljenjepis\n_START_PARAGRAPH_\nMed letoma 1964 in 1968 je \xc5\xa1tudirala igro na Akademiji za gledali\xc5\xa1\xc4\x8de, radio, film in televizijo v Ljubljani, diplomirala pa je leta 1972. Takoj po \xc5\xa1tudiju je postala \xc4\x8dlanica PDG Nova Gorica, kjer je bila od leta 1969 do 1973. Leta 1975 je postala \xc4\x8dlanica ljubljanske Drame, nato pa je sodelovala v Eksperimentalnem gledali\xc5\xa1\xc4\x8du Glej in v Pekarni. _NEWLINE_Med igralsko kariero se je najbolj proslavila v komi\xc4\x8dnih vlogah, nastopala pa je tudi kot \xc5\xa1ansonjerka. Leta 1999 je celo izdala zgo\xc5\xa1\xc4\x8denko z naslovom Pusti pevcu peti. Kot mojstrica interpretacije umetni\xc5\xa1ke besede je nastopala na mnogih recitalih, sodelovala pa je tudi v ve\xc4\x8d slovenskih filmih ter TV-nadaljevankah._NEWLINE_Leta 1990 je bila nominirana za Slovenko leta._NEWLINE_Med letoma 2000 in 2004 je bila poslanka Zdru\xc5\xbeene liste socialnih demokratov v Dr\xc5\xbeavnem zboru RS.'